[pic] | EUROOPA ÜHENDUSTE KOMISJON |

Brüssel 26.4.2006

KOM(2006) 176 lõplik

Ettepanek

NÕUKOGU MÄÄRUS

millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine

(komisjoni esitatud)

SELETUSKIRI ETTEPANEKU TAUST |

Ettepaneku põhjused ja eesmärgid Teatud autonoomsete ühenduse tariifikvootide määrast ei piisa ühenduse tootmisharu vajaduste tarbeks käesoleval kvoodi kehtivusajal. Vastuseks mitmete liikmesriikide taotlustele kaalusid komisjoni talitused koos asjaomase valitsuste ekspertidega, kas avada teatud tööstustooteid hõlmavad kvoodid või neid suurendada või pikendada. |

Üldine taust Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine, selleks et ühenduse nõudlust kõnealuste toodete järele saaks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid vähendatud tollimaksumääraga või tollimaksu nullmääraga, häirimata seejuures nende toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid määruse ettepanekuga hõlmatud toodetele või neid kvoote suurendama või pikendama, häirimata seejuures nende toodete turgusid. |

Ettepanekus käsitletavas valdkonnas kehtivad õigusnormid Määrus (EÜ) nr 2505/96 (EÜT L 345, 31.12.1996), mida on viimati muudetud määrusega (EÜ) nr 151/2006 (ELT L 25, 28.1.2006). |

Kooskõla Euroopa Liidu muude põhimõtete ja eesmärkidega Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. |

KONSULTEERIMINE HUVITATUD ISIKUTEGA JA MÕJU HINDAMINE |

Konsulteerimine huvitatud isikutega |

Konsultatsioonimeetodid, peamised sihtvaldkonnad ja vastajate üldiseloomustus Konsulteeriti tollitariifistiku majandusküsimuste töörühmaga, mis esindab kõigi liikmesriikide tootmisharusid. |

Kokkuvõte vastustest ja nende arvessevõtmisest Kõik loetletud kvoodid on töörühmas saavutatud kokkuleppe tulemus. |

Ekspertarvamuste kogumine ja kasutamine |

Asjaomased teadus-/ekspertiisivaldkonnad Eksperdid, kes esindavad liikmeriike tollitariifistiku majandusküsimuste töörühmas. |

Kasutatud metoodika Avalik arutelu |

Põhilised organisatsioonid/eksperdid, kellega konsulteeriti Iga liikmesriigi määratud eksperdid. |

Kokkuvõte saadud nõuannetest ja nende kasutamisest |

Võimalikke pöördumatute tagajärgedega tõsiseid ohte ei ole mainitud. Tollitariifistiku majandusküsimuste töörühma kokkulepe. |

Ekspertarvamuse avalikustamiseks kasutatud vahendid Ettepaneku avaldamine |

Mõju hindamine Ei kohaldata. Ettepanek ei kajastu komisjoni 2006. aasta õigusloome- ja töökavas. |

ETTEPANEKU ÕIGUSLIK KÜLG |

Kavandatud meetmete kokkuvõte Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine |

Õiguslik alus EÜ asutamislepingu artikkel 26 |

Subsidiaarsuse põhimõte Subsidiaarsuse põhimõtet ei kohaldata, sest ettepanek tehakse ühenduse ainupädevusse kuuluvas valdkonnas. |

Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. |

Kavandatavad meetmed on kooskõlas „Toll 2007“ tegevusprogrammi eesmärkidega. |

Meetmed on kooskõlas põhimõtetega, mille eesmärk on lihtsustada toiminguid väliskaubandusega tegelevate ettevõtete jaoks, ning komisjoni teatisega ühepoolsete tariifide peatamise ja kvootide kohaldamise kohta (98/C 128/02). |

Õigusakti valik |

Kavandatud õigusakt: määrus |

Muud õigusaktid ei oleks asjakohased järgmistel põhjustel. Vastavalt EÜ asutamislepingu artiklile 26 kiidab nõukogu ühepoolsete tollimaksumäärade kohaldamise peatamise ja tariifikvoodid heaks komisjoni ettepaneku põhjal kvalifitseeritud häälteenamusega. |

MÕJU EELARVELE |

Saamata jäävad tollimaksud kogusummas 1 845 073 eurot. |

TÄIENDAV TEAVE |

Kehtivate õigusaktide kehtetuks tunnistamine Käesoleva ettepaneku vastuvõtmine tähendab, et määrus (EÜ) nr 151/2006 tuleb kehtetuks tunnistada. |

Läbivaatamis-/muutmis-/aegumisklausel |

Käesolev ettepanek sisaldab aegumisklauslit terve õigusakti või selle osa kohta. |

Uuestisõnastamine Ettepanekuga kaasneb olemasolevate õigusaktide ümbersõnastamine. |

1. Ettepanek

NÕUKOGU MÄÄRUS

millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 26,

võttes arvesse komisjoni ettepanekut,[1]

ning arvestades järgmist:

(1) Nõukogu võttis 20. detsembril 1996. aastal vastu määruse (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine.[2] Ühenduse nõudlus kõnealuste toodete järele tuleks täita kõige soodsamatel tingimustel. Seetõttu tuleks vajalikele kogustele avada uued ühenduse tariifikvoodid vähendatud tollimaksumääraga või tollimaksu nullmääraga, vältides nende toodete turgude mis tahes häirimist.

(2) Teatava ühepoolse ühenduse tariifikvoodi kvoodimahust ei piisa ühenduse tööstuse vajaduste rahuldamiseks käesoleval kvoodi kehtivusajal. Seepärast tuleks kvoodi määra suurendada.

(3) Seepärast tuleks määrust (EÜ) nr 2505/96 vastavalt muuta.

(4) Käesoleva määruse majanduslikku tähtsust arvesse võttes on vaja tugineda Euroopa Liidu lepingule ja Euroopa Ühenduse asutamislepingutele lisatud protokolli (riikide parlamentide funktsiooni kohta Euroopa Liidus) I jao punktis 3 osutatud kiireloomulisusele.

(5) Kuna käesolevat määrust tuleks kohaldada alates 1. juulist 2006, peaks määrus jõustuma viivitamatult,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2505/96 I lisale lisatakse käesoleva määruse lisas loetletud kvoodid.

Artikkel 2

Määruse (EÜ) nr 2505/96 I lisas määratakse tariifikvoodi 09.2986 mahuks 14 315 tonni, kehtivusajaga 1. jaanuarist kuni 31. detsembrini 2006.

Artikkel 3

Käesolev määrus jõustub selle Euroopa Liidu Teatajas avaldamise päeval.

Käesolevat määrust kohaldatakse alates 1. juulist 2006.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

Jrk nr | CN-kood | TARICi alamrubriik | Kirjeldus | Kvoodi suurus | Kvoodi tollimaksumäär % | Kvoodi kehtivusaeg |

09.2967 | 7011 20 00 | 30 | Klaasist otspind, mille välisnurgast välisnurka mõõdetud läbimõõt on 62 (±0,2) cm ja valgusläbivus standardpaksuse 10,16 mm juures 56,8 (± 3)% | 150 000 ühikut | 0 | 1.7.– 31.12.2006 |

09.2976 | ex 8407 90 10 | 10 | Neljataktilised bensiinimootorid silindrite töömahuga kuni 250 cm3 alamrubriiki 8433 11 (a) kuuluvate muruniidukite või alamrubriiki 8433 2010 (a) kuuluvate mootorniidukite tootmiseks | 750 000 ühikut | 0 | 1.7.2006 – 30.6.2007 |

09.2977 | 2926 10 00 | Akrüülnitriil | 40 000 tonni | 0 | 1.7.– 31.12.2006 |

09.2986 | ex 3824 90 99 | 76 | Tertsiaaramiinide segu, mis sisaldab: - vähemalt 60% massist dodetsüüldimetüülamiini, - vähemalt 20% massist dimetüül(tetradetsüül)amiini,vähemalt 0,5% massist heksadetsüüldimetüülamiini, mida kasutatakse amiinoksiidide tootmiseks (a) | 14 315 tonni | 0 | 1.1. – -31.12 |

(a) Ettenähtud lõppkasutuse kontrollimine toimub vastavalt asjakohastele ühenduse sätetele.

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS

Nõukogu määrus, millega muudetakse määrust (EÜ) nr 2505/96, millega avatakse teatavaid põllumajandus- ja tööstustooteid hõlmavad ühenduse tariifikvoodid ja sätestatakse nende haldamine

2. EELARVEREAD

Peatükk ja artikkel: 12. peatüki artikkel 120

Aastaks 2006 eelarvestatud summa: 12 905 400 eurot

3. FINANTSMÕJU

( Ettepanekul finantsmõjud puuduvad

( Ettepanekul puudub finantsmõju kuludele, küll aga on sellel järgmine mõju tuludele:

miljonites eurodes (üks koht pärast koma)

Eelarverida | Tulud[3] | 12kuuline periood, alates pp/kk/aaaa | [n aasta] |

Artikkel 120 | Mõju omavahenditele | 1/1/2006 | - 1,8 |

4. PETTUSEVASTASED MEETMED

Tariifikvootide haldamist reguleerivad sätted sisaldavad ka vajalikke meetmeid pettuse ja eeskirjade eiramise ennetamiseks ning kaitseks nende vastu.

5. MUUD MÄRKUSED

I LISA

Kehtiv alates 1.1.2006:

Toote kirjeldus | Kvoodi mahu muutus (ühik/tonn) | Eeldatava hinna muutus (eurot ühiku kohta/eurot tonni kohta) | Kvoodi tollimaksumäär (%) (ühised tollitariifid 2005) | Kvoodi tollimaksumäär (%) | Eeldatav sissetulekute kaotus võrreldes eelmise kvoodi kehtivusajaga (eurodes) |

Tertsiaaramiinide segu 09.2986 | +315 t (esialgne maht: 14 000 t) | 1 470 | 6.5 | 0 | 30 098 |

Sissetulekute kogukaotus võrreldes eelmise kvoodi kehtivusajaga: (30 098 eurot – 7525 eurot) = 22 573 eurot (neto)

II LISA

Kehtiv alates 1.7.2006:

Toote kirjeldus | Kvoodi mahu muutus (ühik/tonn) | Eeldatava hinna muutus (eurot ühiku kohta/eurot tonni kohta) | Kvoodi tollimaksumäär (%) (ühised tollitariifid 2004) | Kvoodi tollimaksumäär (%) | Eeldatav sisetulekute kaotus võrreldes eelmise kvoodi kehtivusajaga (eurodes) |

Klaasist otspind 09.2967 | +150 000 ühikut (esialgne maht: 0 ühikut) | 15 | 4 | 0 | 90 000 |

Akrüülnitriil 09.2977 | +40 000 tonni (esialgne maht: 0 tonni) | 900 | 6.5 | 0 | 2 340 000 |

Sissetulekute kogukaotus võrreldes eelmise kvoodi kehtivusajaga: (2 430 000 eurot – 607 500 eurot) = 1 822 500 eurot (neto).

[1] ELT C […], […], lk […].

[2] EÜT L 345, 31.12.1996, lk 1. Määrust on viimati muudetud määrusega (EÜ) nr 151/2006 (ELT L 25, 28.1.2006, lk 1).

[3] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab olema märgitud netosumma, st brutosumma pärast 25% sissenõudmiskulude mahaarvamist.